Παλαιστίνη (περιοχή)

μικρογραφία|150px|Δορυφορική εικόνα της περιοχής της Παλαιστίνης, το 2003.**Παλαιστίνη** (εβραϊκά: **פלשתינה** δηλ. *Παλεστίνα* και  δηλ. *Φιλαστίν* ή *Φαλαστίν*) είναι ένα από τα ονόματα της ιστορικής περιοχής που βρίσκεται μεταξύ της Μεσογείου και των οχθών του Ιορδάνη ποταμού στη Μέση Ανατολή. Η περιοχή είναι επίσης γνωστή ως Γη του Ισραήλ (ארץ־ישראל, *Eretz-Yisra'el*), Άγιοι Τόποι ή Γη της Επαγγελίας, ενώ ιστορικά είχε γίνει γνωστή ως το νότιο τμήμα των ευρύτερων περιοχών όπως η Χαναάν, η Συρία, η ας-Σαμ και ο Λεβάντες.

Ιστορικά, πιστεύεται ότι η ονομασία προέρχεται από τους Φιλισταίους. Είναι αρχαιολογικά πιθανό να υπάρχει προέλευση και κατά συνέπεια σύνδεση με κάποια φύλα που έφυγαν από την αρχαία Κρήτη και αναφέρονται μεταξύ άλλων σε κείμενα της Γραμμικής Β ως "Πελεστέτ".

Σημειώνεται ότι ο γεωγραφικός χώρος αυτός παρουσιάζει τις μεγαλύτερες φυσιογραφικές αντιθέσεις. Για παράδειγμα το υψόμετρο των 821 μέτρων που απαντάται βόρεια της Ιερουσαλήμ απέχει μόλις 23 χιλιόμετρα από τις ακτές της Νεκράς θάλασσας, της οποίας η επιφάνεια βρίσκεται σε αρνητικό υψόμετρο -400 μέτρα, κάτω δηλαδή από την επιφάνεια της Μεσογείου, όπου και είναι το χαμηλότερο σημείο της γήινης επιφάνειας. Το δε κλίμα ενώ είναι μεσογειακό οι ετήσιες βροχοπτώσεις μειώνονται σταδιακά προς τον ανατολικό εσωτερικό χώρο της.

Η Παλαιστίνη φέρεται να κατοικήθηκε από τους πρώτους προϊστορικούς χρόνους και βρέθηκε υπό τη κατοχή όλων σχεδόν των δυνάμεων που κυριάρχησαν στο χώρο της Μέσης Ανατολής όπως ήταν οι Ισραηλίτες, οι Κρήτες, οι Αιγύπτιοι, οι Ασσύριοι, οι Βαβυλώνιοι, οι Πέρσες, οι Έλληνες υπό τις Αυτοκρατορίες του Μεγάλου Αλεξάνδρου και των Επιγόνων του (Πτολεμαίοι και Σελευκίδες), στη συνέχεια οι Ρωμαίοι, οι Βυζαντινοί, οι Ομεϋάδες, οι Αμπασίδες, οι Φατμίδες, οι Σταυροφόροι, οι Αγιουβίδες, οι Μαμελούκοι, οι Οθωμανοί (Τούρκοι) και τελευταίοι οι Άγγλοι.

Αποτελεί πεδίο έντασης και εστία τρομοκρατικών επιθέσεων, αντιπαράθεσης και πολεμικών συγκρούσεων μεταξύ των Παλαιστινίων και των Ισραηλινών, έπειτα κυρίως από την ίδρυση του κράτους του Ισραήλ, μετά από το Δεύτερο Παγκόσμιο Πόλεμο και κατόπιν απόφασης του Οργανισμού Ηνωμένων Εθνών (ΟΗΕ). Η απόφαση προέβλεπε παράλληλα την ίδρυση αυτόνομου Παλαιστινιακού κράτους, κάτι που δεν εφαρμόστηκε ποτέ. Σήμερα η Παλαιστίνη είναι μια περιοχή διεκδικούμενη, χωρίς ωστόσο να είναι ανεξάρτητη ή αυτόνομη.

## Εικόνες

 Palestine under the Persians Smith 1915.jpg|Πρώτη αναφορά περί Παλαιστίνης από τον Ηρόδοτο το 450 π.Χ., κατά την περσική κυριαρχία
 Karte aus dem Buch Römische Provinzen von Theodor Mommsen 1921 15.jpg|Η ρωμαϊκή επαρχία Παλαιστίνη της Συρίας (135–390 μ.Χ.)
 Rand, McNally & Co.'s new 14 x 21 map of Turkey in Asia, Asia Minor. Copyright 1895, showing Palestine and Lebanon.png|Η Παλαιστίνη υπό οθωμανική κυριαρχία, χάρτης του 1895
 Syrian Kingdom.png|Χάρτης του Συριακού Βασιλείου το 1920
 Palestine Index to Villages and Settlements, showing Land in Jewish Possession as at 31.12.44.jpg|Η περιοχή της Παλαιστίνης το 1945
 Occupied Palestinian Territories.jpg|Περιοχές που τελούσαν υπό παλαιστινιακή διοίκηση το 2011

μικρογραφία|Πύλη της Δαμασκού, Ιερουσαλήμ

## Πηγές
* Pierre Larrine, «Παλαιστίνη. Η ιερή γη που ποτίζεται με αίμα», Ιστορία Εικονογραφημένη, τχ. 61 (Ιούλιος 1973), σελ. 30-48

## Εξωτερικοί σύνδεσμοι
* Ποιος δικαιούται να θεωρεί πατρίδα του την Παλαιστίνη; archive.in.gr


Κατηγορία:Γεωγραφία της Βίβλου
Κατηγορία:Ιστορικές περιοχές